Document ID: 31999R0331

ΚΑΝΟΝΙΣΜΟΣ (ΕΚ) αριθ. 331/1999 ΤΗΣ ΕΠΙΤΡΟΠΗΣ της 12ης Φεβρουαρίου 1999 για την τροποποίηση του κανονισμού (ΕΚ) αριθ. 2629/97 όσον αφορά τα διαβατήρια στο πλαίσιο του συστήματος αναγνώρισης και καταγραφής των βοοειδών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 820/97 του Συμβουλίου, της 21ης Απριλίου 1997, σχετικά με τη θέσπιση συστήματος αναγνώρισης και καταγραφής των βοοειδών και την επισήμανση του βοείου κρέατος και των προϊόντων με βάση το κρέας (1), και ιδίως το άρθρο 10 στοιχείο β),
Εκτιμώντας:
ότι ο κανονισμός (ΕΚ) αριθ. 2629/97 της Επιτροπής (2), όπως τροποποιήθηκε τελευταία από τον κανονισμό (ΕΚ) αριθ. 2194/98 (3), θεσπίζει λεπτομερείς κανόνες όσον αφορά τα ενώτια, τα μητρώα εκμεταλλεύσεων και τα διαβατήρια στο πλαίσιο του συστήματος αναγνώρισης και καταγραφής των βοοειδών 7
ότι θα πρέπει να ληφθούν υπόψη οι δυσκολίες που αναφέρονται από τα κράτη μέλη όσον αφορά τις πληροφορίες που παρέχονται για τα διαβατήρια που συνοδεύουν τα βοοειδή που έχουν γεννηθεί πριν από την 1η Ιανουαρίου 1998 7
ότι πρέπει να θεωρείται προαιρετική η αναφορά ορισμένων πληροφοριακών στοιχείων στα διαβατήρια που συνοδεύουν τα βοοειδή που έχουν γεννηθεί πριν από την 1η Ιανουαρίου 1998 7 ότι η παρέκλιση αυτή δεν θα πρέπει εντούτοις να θέσει εν αμφιβόλω την υποχρέωση να αναφέρονται τα εν λόγω πληροφοριακά στοιχεία στα διαβατήρια των βοοειδών που γεννήθηκαν στο έδαφος κράτους μέλους στο οποίο προβλέπεται η εν λόγω αναφορά των στοιχείων από τις εθνικές διατάξεις 7
ότι, κατά συνέπεια, θα πρέπει να τροποποιηθεί ο κανονισμός (ΕΚ) αριθ. 2629/97 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής του Ευρωπαϊκού Γεωργικού Ταμείου Προσανατολισμού και Εγγυήσεων,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Στο άρθρο 6 του κανονισμού (ΕΚ) αριθ. 2629/97 προστίθεται η ακόλουθη παράγραφος:
«4. Κατά παρέκκλιση του σημείου 1 στοιχείο α), τα πληροφοριακά στοιχεία που προβλέπονται στη δεύτερη και πέμπτη περίπτωση του άρθρου 14 παράγραφος 3 σημείο C.1 της οδηγίας 64/432/ΕΟΚ δεν είναι υποχρεωτικά για τα διαβατήρια βοοειδών που γεννήθηκαν πριν από την 1η Ιανουαρίου 1998. Η προβλεπόμενη παρέκκλιση στην εν λόγω παράγραφο εφαρμόζεται υπό τον όρο ότι τηρείται η υποχρέωση της αναφοράς των προαναφερθέντων πληροφοριακών στοιχείων στα διαβατήρια βοοειδών που γεννήθηκαν στο έδαφος κράτους μέλους στο οποίο η αναφορά των στοιχείων αυτών προβλέπεται από τις εθνικές διατάξεις. Τα κράτη μέλη ανακοινώνουν σε κάθε άλλο κράτος και στην Επιτροπή τους κανόνες που εφαρμόζονται όσον αφορά τις πληροφορίες που αναφέρονται στην παρούσα παράγραφο.»
Άρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 12 Φεβρουαρίου 1999.

Labels: 17
0
3
6
12